ব্রহ্মসংগীত
ব্রহ্মসংগীত হল ব্রাহ্মসমাজের উপাসনার নিমিত্ত রচিত ও গেয় আধ্যাত্মিক সঙ্গীত পদাবলি। ঊনবিংশ শতাব্দীর প্রথম ভাগ থেকে বিংশ শতাব্দীর মধ্যভাগ পর্যন্ত সময় ব্রহ্মসঙ্গীতের রচনাকাল। ‘ব্রহ্মসংগীত’ নামটি ব্রাহ্মসমাজ প্রতিষ্ঠাতা ও প্রথম ব্রহ্মসঙ্গীত রচয়িতা রাজা রামমোহন রায় প্রদত্ত। ১৮২৮ সালে রাজা রামমোহন তাঁর ও তাঁর কয়েকজন বন্ধুর রচিত গান নিয়ে প্রথম ‘ব্রহ্মসঙ্গীত’ নামক এক সঙ্গীত সংকলন প্রকাশ করেন। সাধারণ ব্রাহ্মসমাজ প্রকাশিত উক্ত গ্রন্থের পঞ্চদশ সংস্করণে গানের সংখ্যা ২০১৩।
প্রথম ধর্মমাণিক্য
ধর্মমাণিক্য অধুনা কুমিল্লা অঞ্চলে ধর্মসাগর নামে একটি বিশাল জলাধার স্থাপন করেন। যে কনৌজী ব্রাহ্মণের উপদেশে তিনি সন্ন্যাস ত্যাগ করে দেশে ফিরে আসেন, ধর্মসাগরের তীরে তাঁকে তিনি জমি প্রদান করে প্রতিষ্ঠা করেন। এই রাজার ১৩৮০ শকাব্দের (১৪৫৮ খ্রিস্টাব্দ) একটি তাম্রশাসন পাওয়া গেছে, যাতে তাঁর পিতা হিসাবে রাজা মহামাণিক্যের নাম উল্লেখ করা আছে; এই তাম্রশাসন দিয়ে তিনি ধর্মসাগর দীঘি উৎসর্গ করেন।